Blankaŝultra saksikolo

La Blankaŝultra saksikolo (Saxicoloides fulicatusRasmussen & Anderton ŝanĝis la specian epiteton el fulicata al fulicatus ĉar Saxicola estas vira kaj la finaĵo -oides estas ĉiam vira laŭ la ICZN Kodo 30.1.4.4. ICZN Code . See also David, Normand and Michel Gosselin (2002) The grammatical gender of avian genera. Bulletin of the British Ornithologists' Club 122(4):257-282.) estas specio de birdo de la familio de Muŝkaptuledoj. Ĝi troviĝas en Suda Azio nome en Bangladeŝo, Butano, Barato, Maldivoj, Nepalo, Pakistano kaj Srilanko. La maskloj de nordaj populacioj havas brunan dorson, dum tiuj de sudaj populacioj havas nigran dorson. Ili troviĝas en malferma makiso kaj ofte manĝas laŭlonge de la grundo kaj ripozas sur malaltaj arbustoj kaj rokoj.

 Aspekto kaj distribuado 

eta|maldekstra|upright|Individuo el Andhra Pradeŝo, montranta karakterojn de intermedius

Tiu birdo troviĝas en malferma ŝtonaj, herbejaj kaj makisaj arbarhabitatoj. Ĝi tenas la voston supren kaj la suba ventro estas bruna, ruĝecbruna aŭ malhele avelkolora. Maskloj estas brilnigraj kun blanka ŝultromakulo (kio nomigas la specion) dum inoj estas tutbrunaj kun grizecaj subaj partoj. La nomiga raso troviĝas en suda duoninsula Barato. La raso leucopterus troviĝas en Srilanko. La raso cambaiensis de okcidenta Barato kaj erythrura (=erythrurus) de orienta Barato havas masklojn kun brunaj dorsoj. La raso intermedius troviĝas en centra Barato kaj partoj de la regiono de Dekka. Oni nomis rason munda el specimeno el Panĝabo, sed ĝi estas nuntempe konsiderata sinonima de cambaiensis. Pli malnovaj klasigoj inkludas rason ptymatura por la populacio de suda Barato kun la tipa formo konsiderita el Sri-Lanko. Tiu specio ofte troviĝas ĉe homaj setlejoj.

Tiu specio estis enmetita en la regiono de Novjorkio en Usono.

 Ekologio 
Oni ĉirkaŭkalkulis densecojn de 193-240 individuoj por km² en la sidejo de la universitato de Pondiĉero. La proporcio de maskloj kaj inoj estas de ĉirkaŭ 1.5:1. Teritorigrando de maskloj estas ĉirkaŭkalkulita je 6650 m2.. Maskloj povas esti agresemaj al aliaj dum la reprodukta sezono kaj povas ataki eĉ respegulaĵojn. Homa aktivado kia forhakado ŝajne favoras ilin.

 Manĝo 
Ili manĝas ĉefe insektojn, sed oni scias, ke ili prenas ankaŭ ranojn kaj lacertojn ĉefe kiam ili manĝigas idojn enneste. Individuoj povas manĝi malfrue vespere por kapti insektojn allogitajn de lumo.

 Reproduktado 
eta|maldekstra|Masklo manĝiganta idon (Parli, Barato).
Maskloj kantas dum la reprodukta sezono kaj ceremonias antaŭ inoj per malaltigo kaj malfermado de la vostoplumoj kaj per ĉirkaŭiro de la ino.

Nestojn oni konstruas inter rokoj, en truoj de muroj aŭ arboj. Nestojn oni kovras per animala haro kaj oni konstatis, ke multaj nestoj havas pecojn de serpenta seka haŭto.   La ovoj estas de normala ovala formo, sed multaj estas longecaj kaj iom pintoformaj. Ili estas sufiĉe brilaj. La fonkoloro estas blanka, ofte nuanca al verdeca aŭ rozeca, kaj tio estas punktita, striita kaj makulita je ruĝeca aŭ malhelbruna kaj brunflava kun iom da suba lavendokoloro. La markoj estas pli densaj je la plej larĝa pinto de la ovo, kie ili formas neregulan kronon. Kelkaj ovoj estas makulitaj per malhelruĝecbruna je la larĝa pinto.

La reprodukta sezono estas decembro al septembro, sed varias depende de la regiono kaj kutime komencas kun la unuaj pluvoj.betts Maskloj kantas dum tiu sezono. Ili povas ankaŭ bekofrapi siajn proprajn respegulaĵojn dum tiu epoko. Oni konstatis ciklajn ŝanĝojn en la pigmentado per melanino je la ekzamenoj asociaj kun la reprodukta sezono. Tri aŭ kvar ovoj estas la normala ovodemetado sed oni konstatis ovodemetadojn de ĝis 7 ovoj. Nur la ino kovas. Eloviĝo okazas post ĉirkaŭ 10 tagoj. Kaj maskloj kaj inoj manĝigas la idojn kaj maskloj foje manĝigas la inon enneste. Oni scias, ke la idojn predas la Ruĝeca arbopigo.

 Parazitoj 
Oni identigis kelkajn parazitojn inklude cestodon.

Referencoj

Literaturo
 George,JC (1963) Some observations on the breeding behaviour of the Indian Robin, Saxicoloides fulicata (Linnaeus). Pavo 1(2):71-78.
 Majumdar,N (1980) Occurrence of the Bengal Black Robin, Saxicoloides fulicata erythrura (Lesson) [Muscicapidae: Turdinae], and the Assam Purple Sunbird, Nectarinia asiatica intermedia (Hume) [Nectariniidae] in Orissa State. J. Bombay Nat. Hist. Soc. 77(2):334.
 Magon,VK (1979) Distribution of acid phosphatase in the digestive system of two Indian birds, Uroloncha malabarica and Saxicoloides fulicata. Pavo 17(1&2):27-32.
 Rajvanshi,G; Gupta,MM; Yeshowardhana; Singh,VS (1985) Histochemical localization of calcium and iron in the gonad of male Indian Robin (Saxicoloides fulicata). Pavo 23(1&2):31-36.
 Rajvanshi,G; Gupta,MM; Bhatnagar,VK; Bhatnagar,Sumar (1985) Cyclic changes in Carbohydrate localization in gonad of male Indian Robin Saxicoloides fulicata (Linn.). Pavo 23(1&2):41-46.
 Gupta,MM; Rajvanshi,G; Singh,VS (1986) Histochemical localization of proteins and Tryptophane aminoacid in testis of Indian Robin Saxicoloides fulicata (Linn.). Pavo 24(1&2):69-76.



 Naik,RM (1963): On the nesting habits of the Indian Robin, Saxicoloides fulicata (Linnaeus). Newsl. for Birdwatchers 3(9):7.

 Eksteraj ligiloj 

 Specimeno el raso cambaiensis el UMMZ
 Interreta Birdokolekto

Kategorio:Muŝkaptuledoj
Kategorio:Birdoj de Azio